Undervisningsministeriet

[GTK@stukuvm.dk](mailto:GTK@stukuvm.dk)

Taastrup, den 06. november 2018  
Sag 20-2018-00783 – Dok. 403084/kwk\_dh

DH høringssvar over udkast til bekendtgørelse om optagelse på de gymnasiale uddannelser

Danske Handicaporganisationer (DH) har følgende bemærkninger:

Vi er i DH blevet gjort opmærksom på et problem, der opstår, når elever i forbindelse med ansøgning om optagelse på en ungdomsuddannelse vil søge optagelse i en autisme-/asperger-klasse.

I tilfælde af at der fx er venteliste til Aspergerklassen, og den unge derfor også vil anføre en almen gymnasial uddannelse eller HF-uddannelse som anden prioritet, opstår angiveligt det problem, at det ikke er muligt at angive en første og anden prioritet, der ligger på samme uddannelsesinstitution.

Det betyder, at den unge kan risikere at skulle angive en gymnasial eller HF-uddannelse på en anden uddannelsesinstitution, der er beliggende i en anden kommune. Det kan være helt uoverskueligt for en ung med autisme, der fx kan have svært ved at benytte offentlig transport.

Vi vil opfordre til at løse dette problem, da det udgør en barriere for unge med handicap i uddannelsessystemet.

Venlig hilsen

Thorkild Olesen

*formand*